Vorusnė
Vorusnė – kaimas Šilutės rajono savivaldybės pietvakariuose, Rusnės saloje, Nemuno deltos regioniniame parke, 3,5 km į vakarus nuo Rusnės, 2 km į pietus nuo Pakalnės, prie Vorusnės upės ir jos atšakos Aklosios žarnos. Vorusnės kaime yra apžvalgos aikštelė, polderis, siurblinė, senosios kaimo kapinės, XIX a. pabaigoje – XX a. pradžioje statytų pastatų, kaimo turizmo sodyba „Vorusnėlė”. Kaimo apylinkėse peri gandrai ir retesni paukščiai: pilkoji antis, pievinė lingė, griežlė, paprastasis griciukas.